ลูกชาย2ขวบ7เดือนน้ำหนัก12โลพอดีแม่ให้ทานยาลดไข้ไทลินนอล 3ซีซี พ่อไม่รู้เลยป้อนซ้ำอีก 3ซีซี อันตรายมั้ยคะ ยาไทลินอลพาราเซตามอล160มก./5มล.ค่ะ
สวัสดีค่ะ การที่จะทราบว่า ได้รับปริมาณพาราเซตามอลจนเป็นพิษหรือไม่ จะใช้การเจาะเลือดตรวจดูระดับยา ค่ะแต่กรณีที่ไม่สามารถส่งตรวจเลือดดูระดับยาพาราเซตามอลในเลือดได้จากข้อมูลทางการแพทย์ หากมีการรับประทานยาพาราเซตามอลเกินขนาด จะกำหนดเบื้องต้นไว้ที่ปริมาณ 150 มิลลิกรัมต่อน้ำหนักตัว 1กิโลกรัม ต่อวันค่ะดังนั้นหากคนไข้น้ำหนัก 12 กิโลกรัม ปริมาณยาที่ถือว่าเป็นพิษได้ ได้แก่ 1800 มิลลิกรัมต่อวันนะคะหากรับประทานยาพาราเซตามอลในขนาด 160 มก/5มล ปริมาณ 3ซีซี แสดงว่าได้ยาต่อครั้ง = 96 มก ต่อครั้งที่รับประทานค่ะหาก ให้รับประทานยานี้ต่อวัน ในปริมาณที่มีโอกาสเกิดพิษ แนะนำให้พาคนไข้ไปพบแพทย์นะคะแต่หากปริมาณยังไม่ถึงขนาดที่เป็นพิษ สามารถรอดูอาการได้ค่ะ แต่อาจพิจารณาการเลื่อนการรับประทานยาให้ห่างขึ้น และเน้นเช็ดตัวลดไข้แทนนะคะ